ГРАЂА БИЉКЕ

Сва жива бића, па и биљке изграђене су од врло ситних ћелија. За разлику од нижих биљака, тело виших биљака (у које спада и цбеће и све украсне биљке које гајимо у стану) саграђено је од огромног броја ћелија разних врста. Ћелије се међусобно разликују како по облику и спољњој грађи тако и по функцијама у биљном организму. Ћелије истих врста често су повезане међусобно и градеодређена ткива, као што су: градивно ткиво, кожно ткиво, СПРОВОДНО ткиво, ткиво за исхрану и механичко ткиво. Делови биљке који имају неку самосталну функцију називају се органима. Такви органи су корен, стабло, лист и органи за размножавање.

**Корен** има двоструку улогу у животу биљака: служи за учвршћивање биљке за подлогу, земљу, а истовремено путем својих финих жилица (коренове длачице) упија из земљишта воду и у њој растворене минералне материје и тако снабдева биљку неопходним хранљивим састојцима. Поред ових основних задатака код неких биљака корен служи и за нагомилавање резервне хране. Зачетак корена налази се још у јлици семена. Приликом клијања семена избија и КОРЕЊАК, који затим расте, развија се и тако оспособљава за вршење својих функција... Поред корена који се развија из клициног корена, код неких биљака корен се ствара и из других органа: грана, лишћа, подземног стабла, лозице итд. Такви корени називају се адвентивни.

**Стабло** има задатак да ствара и носи надземне органе биљке (гране и гранчице, лишће, цветове и плодове) и да спроводи до лишћа воду са раствореним минералним састојцима, а из лишћа органске материје у корен и друге органе. Сем тога стабло код неких биљака служи и као остава резервне биљне хране, а код других и за размножавање.

**Подземно стабло** имају вишегодишње биљке. Подземно стабло може бити у облику кртоле (георгина, кана), ризома (перуника) или луковице (зумбул, лала, амарилис). Код ових биљака вода са раствореним минералним састојцима, коју усисавају коренове длачице, иде преко подземног стабла директно у лишће.

**Лишће** служи за стварање хранљивих материја, за дисање биљака, за испаравње сувишне воде и циркулацију гасова. Поред тога, код неких биљака (код бегонија) лишће служи и као орган бесполног, вегетативног размножавања. Од свих ових функција најзначајнија је она коју лишће има у исхрани биљака. Од угљен-диоксида који лишће узима директно из ваздуха и од растворених минерала материја које шаље корен – у лишћу се, уз помоћ биљног зеленила (хлорофил), сунчеве светлости и топлоте, стварају разне мање или више сложене органске материје, као што су шећери, скроб, беланчевине и биљне масти. Тако настале органске материје представљају готову биљну исхрану и она се из лишћа разноси у све ћелије биљака и служи за изградњу свих ткива и органа. Процес стварања органских материја у лишћу назива се фотосинтеза, јер се обавља уз помоћ сунчеве светлости. Зато без довољно сунчеве светлости биљка не може успевати и правилно напредовати.

**Цвет** је орган полног размножавања биљака. Као резултат оплођавања развија се плод и семе као носилац новог живота са задатком одржавања врсте.

**Семе** биљака састоји се од семене опне, хранљивих материја и клице. Већ на клици семена могу се распознати сви основни органи будуће биљке: КОРЕНАК, стабаоце и листићи. Под повољним условима влаге и топлоте семе бубри и проклија. Захваљујући резервној храни у семенци, клица почиње да се развија и расте. При том клицин коренак расте у правцу земљине теже, на ниже, а стабаоце у супротном правцу навише, док не избије на површину земље. Кад биљчица у довољној мери развије своје органе – корен и надземне органе и они се оспособе да обавњају функције које су им намењене, онда отпочиње самосталан живот.